62017TJ0591_INF
Rozsudok Všeobecného súdu (šiesta komora) zo 6. júna 2019 –EIB/Sýria
(vec T‑591/17)
„Arbitrážna doložka – Dohoda o pôžičke ‚Water Supply Deir Ez Zor Region‘ č. 80310 – Nesplnenie dohody – Vrátenie preddavkov – Úroky z omeškania – Rozsudok pre zmeškanie“
1.
Súdne konanie – Podanie návrhu na Všeobecný súd na základe arbitrážnej doložky – Dohoda o pôžičke, ktorú uzavrela Európska investičná banka so Sýriou – Právomoc Všeobecného súdu vymedzená článkami 256 a 272 ZFEÚ, ako aj arbitrážnou doložkou
(článok 256 ods. 1 a článok 272 ZFEÚ)
(pozri body 14, 15)
2.
Súdne konanie – Podanie návrhu na Všeobecný súd na základe arbitrážnej doložky – Dohoda o pôžičke, ktorú uzavrela Európska investičná banka so Sýriou – Nesplnenie zmluvných povinností zo strany Sýrie – Žaloba podaná Bankou v mene Únie – Prípustnosť – Poverenie Komisie, aby Banka začala konania na vymáhanie n účet Únie
(článok 256 ods. 1 a článok 272 ZFEÚ)
(pozri body 18 – 20)
3.
Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený – Žaloba, ktorej cieľom je dosiahnuť v rámci dohody o pôžičke uloženie povinnosti zaplatiť prípadné splátky, ktoré sú splatné a zostávajú nesplatené po dátume podania žaloby – Hypotetické okolnosti, ktoré ešte nenastali – Neprípustnosť
[Rokovací poriadok Všeobecného súdu, článok 76 písm. d)]
(pozri body 22 – 26)
Predmet
Návrh podaný na základe článku 272 ZFEÚ na uloženie povinnosti Sýrskej arabskej republike vrátiť platby splatné v rámci dohody o pôžičke „Water Supply Deir Ez Zor Region“ č. 80310 spolu s úrokmi z omeškania
Výrok
1.
Sýrska arabská republika je povinná vrátiť Európskej únii, ktorú zastupuje Európska investičná banka (EIB), sumu 404425,58 eura.
2.
Uvedená suma sa zvyšuje o úroky z omeškania z istiny a zmluvných úrokov s ročnou sadzbou 3,5 % od 25. augusta 2017 do dátumu zaplatenia.
3.
Vo zvyšnej časti sa žaloba zamieta.
4.
Sýrska arabská republika je povinná nahradiť trovy konania.